**Δελτίου τύπου**

**Εκπαίδευση των φοιτητών σε καταστάσεις έκτακτης ανάγκης – Άσκηση εκκένωσης των εγκαταστάσεων των Φοιτητικών Εστιών του ΔΠΘ στην Ορεστιάδα**

Η Κοσμητεία της Σχολής Επιστημών Γεωπονίας και Δασολογίας, σε συνεργασία με την Πυροσβεστική Υπηρεσία Ορεστιάδας, προγραμματίζει τη διεξαγωγή άσκησης εκκένωσης των εγκαταστάσεων των Φοιτητικών Εστιών του Δημοκριτείου Πανεπιστημίου Θράκης στην Ορεστιάδα, τη **Δευτέρα 7 Απριλίου 2025** και **ώρα 20:30**.

Η διεξαγωγή ασκήσεων εκκένωσης είναι ζωτικής σημασίας για τη διατήρηση ενός ασφαλούς περιβάλλοντος διαβίωσης για τους φοιτητές, καθώς προετοιμάζει τους φοιτητές και το προσωπικό για την ασφαλή αντιμετώπιση καταστάσεων έκτακτης ανάγκης, ελέγχει τη συμμόρφωση με τους Κανονισμούς Ασφαλείας και την ετοιμότητα για αποτελεσματική αντίδραση, ενισχύει τη συνεργασία και τη συλλογική προετοιμασία, εντοπίζει και διορθώνει αδυναμίες.

Με το παραπάνω σκεπτικό η Πυροσβεστική Υπηρεσία Ορεστιάδας, σε συνεργασία με τη Διεύθυνση Τεχνικών Έργων και το Τμήμα Φοιτητικής Μέριμνας της Διεύθυνσης Ακαδημαϊκών Θεμάτων του Δημοκρίτειου Πανεπιστημίου Θράκης, προετοιμάζει ένα ρεαλιστικό σενάριο της άσκησης εκκένωσης, ώστε να δοθεί η δυνατότητα να δοκιμαστούν όλα τα συστήματα ασφάλειας και προστασίας των φοιτητικών εστιών στην Ορεστιάδα, να εκπαιδευτούν οι φοιτητές σε κατάσταση έκτακτης ανάγκης και να εξαχθούν συμπεράσματα για βελτιωτικές ενέργειες.